**Ծովային օձ**, վիշապանման ծովային հրեշի տեսակ, որը նկարագրված է տարբեր դիցաբանություններում, հատկապես Միջագետքում (Տիամաթ), հուդա-քրիստոնեական (Լևիաթան), հունական (Կետ, Էխիդնա, Հիդրա, Սկիլա) և սկանդինավյան (Յորմունգանդր)։

Հին Կտակարան
------------

Լևիաթանը Գյուստավ Դորեի փորագրության վրա
«Լևիաթան» անունը Հին Կտակարանում հայտնվել է հինգ վայրերում։ Գերմանացի լեզվաբան Վիլհելմ Գենեզիուսը պարզել է, որ «liviah» (թագ, ծաղկեպսակ) բառը, «an» վերջավորության հետ, ձեռք է բերել «Նա, ով պտտվում է պարույրի մեջ» իմաստը։ Եվ ավելի հավանական ստուգաբանությամբ, դա «liviah+tan» է, ինչը նշանակում է «ծաղկաշղթա»։ «A tan»-ն իր հերթին կարող է նշանակել կոկորդիլոս, կետ, վիշապ և մեծ ձուկ։

Եթե կարդանք հատվածներ Դավթի սաղմոսից, որտեղ հիշատակվում է Միջերկրական ծովն ու Լևիաթանը, ապա պարզ կդառնա, որ խոսքը ծովային կենդանու մասին է, իսկ եթե դրան գումարենք նաև Հոբ գրքի տողերը, ապա կարող ենք եզրակացնել, որ դա կետ չէ։

Այս նկարագրություններից բխում է, որ հրեշն ունի ներդաշնակ համամասնություններ, հզոր պարանոց, ատամներով լի բերան, աչքերի կարմրավուն գույն, մաշկը ծածկված է սերտորեն հարակից թեփուկներով, գոլորշու շիթերը դուրս են գալիս քթանցքներից։ Դրանից հետևում է նաև, որ կենդանին բարձրանում է ալիքներից վեր և ամեն ինչ դիտում վերևից։

Ասիա
----

Ծովային օձ Օլաֆ Մագնուսի «Carta Marina»-ում
Աքքադի քաղդեական արձանագրությունները խոսում են ծովը ծեծող օձի մասին, և նրա պատկերը գտնվում է ասորական Խորսաբադի պալատի պատերին։ Ուպանիշադներում հաճախ հիշատակվում են ծովային հրեշները։ Այնտեղ կա Բասոեկին՝ օձերի արքան, հսկա, որը բնակվում է ծովերում։

### Չինաստան

Հանրաճանաչ չինական հեքիաթը պատմում է ծովային օձի մասին, որն այնքան երկար էր, որ ջոնկան (չինական թեթև առագաստանավ) լողում էր նրա մի ծայրից մյուսը, մինչ նա քնած էր։

### Հնդկաստան

Հնդկական գետերի սարսափելի կապույտ որդերի մասին լեգենդներ կան, որ նրանք գիշերը դուրս են գալիս ցամաք և կուլ տալիս ցլերին ու ուղտերին։ Կտեսիոսի, Պլինիոսի, Ֆիլոստրատի, Սոլինի, Էլիանի և Պալադիոսի այս պատմությունները վերապատմվել են տարբեր տարատեսակություններով՝ ամեն ինչը հագեցնելով նոր մանրամասներով։

Առասպելական կենդանու նկարագրությունները առկա են Հնդկաստանի որոշ պարզունակ ցեղերի պատմություններում։ Ալա Տանիսը և Դաֆլան Ասամից նրան անվանել են «բորակ», նրան վերագրվում է ապրել Ռիլո գետի հովտի ճահիճներում։

Ռուսաստան
---------

2017 թվականին Բերինգի ծովի ափերին հայտնվել են գնդաձև գլուխներով շագանակագույն «ծովային oձեր»։ Վարկածներ են հնչել, որ դրանք կարող են լինել հսկա որդեր կամ մարդածին (տեխնածին) առարկաներ։ Բերինգիա ազգային պարկի մամուլի ծառայությունը պարզել է, որ իրականում դրանք «Nereocystis luetkeana» ջրիմուռներ են։ Նման ջրիմուռները կարող են հասնել 15 մետր երկարության, իսկ դրանց գագաթին կա պղպջակ (30 սմ տրամագծով)։ Աճը սկսվում է փետրվար-մարտ ամիսներին, ամռանը սպորինգը, իսկ դեկտեմբերին թալոմը կտրվում է ռիզոիդներից և լողում հոսքի հետ, մինչդեռ նախկին ռիզոիդների վրա նոր թալոմ է աճում։ Հենց ջրիմուռների պոկված թալոմներն են ընդունվել օձերի համար։

Հունաստան
---------

Հին Հունական դիցաբանության մեջ եղել է ծովային հրեշ կետ («ketosis» կամ Ցետուս)։ Եթովպիայի թագուհին՝ Սեբեոսի կինը, վիրավորել է Ներեիդին։ Ներեիդները դիմել են Պոսեյդոնին, և նա ջրհեղեղ է կազմակերպել Եթովպիայում, որից հետո հրամայել է Անդրոմեդային բերել որպես կետի սնունդ։ Այնուամենայնիվ, նա փրկվել է Պերսևսի կողմից, որը կետը վերածել է քարի։

Հունական «Կետոս» բառից գալիս է ռուսական «կետ» բառը և կետաձևների գիտական անվանումը՝ «Cetacea»։ Այնուամենայնիվ, առասպելական կետը չի պատկանել ծովային կաթնասուններին։ Հունաստանի շուրջ՝ ծովերում, բացի դելֆիններից, կետաձևներ չեն հայտնաբերվում։ Նրանք հանդիպել են Միջերկրական ծովում, բայց ոչ առանձնապես տարածված։ Մարդը չէր անցնի բեղավոր կետի կոկորդը, իսկ մարդասպան կետերը հազվադեպ են հարձակվում մարդկանց վրա։ Հին հույների առասպելական կետը կարող էր լինել ջրային տարրի հզորության խորհրդանիշ։ Քանի որ կետանման կաթնասունները հույներին քիչ հայտնի են եղել, նրանք կարող էին նրանց շփոթել առասպելական արարածների հետ, այստեղից էլ ծագել է անվանումը։

Գյուստավ Դորեի և Տիցիանի նկարներում Կետոսը սողունի տեսք է ունեցել, իսկ Անտոն Ռաֆայել Մենգսի մոտ՝ ձկան։

Համաստեղությունն անվանվել է ոչ թե իրական, այլ առասպելական արարածի անունով։

Կաթնասուն կետը տարբեր լեզուներով ունեցել է տարբեր անվանումներ՝ նորվեգերեն «hval», գերմաներեն «Wal», անգլերեն «whale», լեհերեն «wieloryb»: Համաստեղությունը բոլոր արևմտաեվրոպական լեզուներում ունի «Cetus» անվանումը։

Կադբորոզավր
-----------

Կադբորոզավր (լատ. *Cadborosaurus willsi*), հիպոթետիկ ծովային սողուն է, որը ենթադրաբար ապրում է Հյուսիսային Ամերիկայի ափերի մոտ, որը նկարագրվում է որպես ծովային օձ՝ երկար մարմնով և ձիու նման գլխով։

Կադբորոզավրի ընդհանուր անվանումը գալիս է հին հունարենից՝ հին հունարեն՝ σαῦρος «մողես» և Cadboro-ից՝ Բրիտանական Կոլումբիայի ծովածոցի անվանումը, որտեղ, ըստ ականատեսների, ապրում է արարածը։ Հրեշի ժողովրդական անունը «Caddy» է։

Շատ հաճախ Կադբորոզավրին նույնացնում են ծովային օձի հետ։

Տես նաև
-------

* Վիշապ (գերբնական էակ)
* Լոխ Նեսի հրեշ
* Ծովատառեխի թագավոր

Ծանոթագրություններ
------------------

1. ↑  "Sea serpent | mythology". *Encyclopedia Britannica*. Արխիվացված from the original on 2020 թ․ ապրիլի 4. Retrieved 2020 թ․ մարտի 31.
2. ↑  "На Чукотке обнаружили гигантских «морских змей». ФОТО". *Екабу.ру - развлекательный портал Екатеринбурга* (in ռուսերեն). Արխիվացված from the original on 2021 թ․ նոյեմբերի 20. Retrieved 2021 թ․ նոյեմբերի 20.
3. ↑  ""Морские змеи" с Чукотки: что это?". *Nat-geo.ru* (in ռուսերեն). Արխիվացված from the original on 2021 թ․ նոյեմբերի 20. Retrieved 2021 թ․ նոյեմբերի 20.